Cooper Flagg

**Kuperis Flagas** (, g. ) – JAV krepšininkas, žaidžiantis NBA lygoje besivaržančioje Dalaso „Mavericks“ komandoje. Žaidė universitetinį krepšinį Diuko „Blue Devils“ komandoje.

## Karjera universitete
2024 m. birželį Flagas įstojo į Diuko universitetą, kad galėtų dalyvauti „Blue Devils“ vasaros treniruotėse. 2024 m. lapkričio 4 d. debiutavo komandoje per Diuko sezono atidarymo rungtynes su Meino universitetu ir 96:62 pergalės metu pelnė 18 taškų, atkovojo 7 kamuolius, atliko 5 rezultatyvius perdavimus bei perėmė 3 kamuolius. 2025 m. sausio 4 d. Flagas surinko dvigubą dublį – 24 taškus ir 11 atkovotų kamuolių – ir laimėjo prieš SMU 89:62.

2025 m. sausio 12 d. surengė rekordinį pasirodymą per pergalę prieš Notr Damo universitetą. Jis pelnė 42 taškus, sugriebė 6 atšokusius kamuolius ir atliko 7 rezultatyvius perdavimus. Taip buvo pasiektas naujas Diuko universiteto ir Atlanto pakrantės konferencijos (ACC) pirmakursių rezultatyvumo rekordas.

2025 m. vasario 17 d. Flagas surinko dvigubą dublį – 17 taškų ir 14 atkovotų kamuolių 80:62 pergalėje prieš Virdžinijos „Cavaliers“. Tapo pirmuoju ACC žaidėju, pelniusiu daugiau nei 500 taškų, atlikusiu daugiau nei 100 rezultatyvių perdavimų ir atlikusiu 30 blokų reguliariajame sezone per pastaruosius 25 metus.

Jis atvedė „Blue Devils“ į ACC reguliariojo sezono nugalėtojų titulą, kadangi Diuko universitetas konferencijoje finišavo 19–1. 2025 m. kovo 13 d. ACC turnyro ketvirtfinalyje 78:70 nugalėjo Džordžijos technologijos institutą, nors Flagas paliko rungtynes dėl išnirusios čiurnos traumos, dėl kurios buvo priverstas praleisti likusią turnyro dalį. 2025 m. kovo 15 d. „Blue Devils“ ACC turnyro rungtynėse dėl čempionų titulo 73:62 įveikė Luisvilio universitetą. Flagas ir Diuko universitetas pateko į NCAA „Kovo beprotybės“ turnyrą kaip Nr. 1 Rytų regione ir pirmajame bei antrajame turnyro etapuose nugalėjo „Mount St. Mary's Mountaineers“ bei Beiloro „Bears“ komandas. 2025 m. kovo 27 d. pelnė 30 taškų, atkovojo 6 kamuolius ir atliko 7 rezultatyvius perdavimus, atvesdamas Diuką į 100:93 pergalę prieš Arizonos „Wildcats“. 2025 m. balandžio 5 d. Flagas surinko 27 taškus, atkovojo 7 kamuolius ir blokavo 3 metimus finalo ketverto rungtynėse prieš Hiustono „Cougars“, tačiau nusileido Hiustonui 70:67.

Jis buvo pripažintas geriausiu ACC metų žaidėju ir geriausiu ACC metų naujoku, taip prisijungdamas prie Zion Williamson, Marvin Bagley III ir Jahlil Okafor, kurie yra vieninteliai žaidėjai konferencijos istorijoje, laimėję abu apdovanojimus tą patį sezoną.
## Profesionali karjera

### Dalaso „Mavericks“ (2025–dabar)
2025 m. NBA naujokų biržoje Dalaso „Mavericks“ pasirinko jį pirmuoju šaukimu.

## Statistika

### Universitetas

|-
| style="text-align:left;"| 2024–25
| style="text-align:left;"| Duke
| 37 || 37 || 30.7 || .481 || .385 || .840 || 7.5 || 4.2 || 1.4 || 1.4 || 19.2
|- class="sortbottom"
| style="text-align:center;" colspan="2"| Karjera
| 37 || 37 || 30.7 || .481 || .385 || .840 || 7.5 || 4.2 || 1.4 || 1.4 || 19.2

## Apdovanojimai
### NCAA
* Neismito metų universiteto žaidėjas (2025 m.)
* Nacionalinis metų universiteto žaidėjas (2025 m.)
* Lute Olson apdovanojimas (2025 m.)
* Julius Erving apdovanojimas (2025 m.)
## Išnašos

## Nuorodos
* Cooper Flagg NCAA profilis „Basketball Reference“ 
* Cooper Flagg profilis „Proballers“